CELEX: 52011PC0716
Language: ro
Date: 2011-10-31
Title: Propunere de DECIZIE A CONSILIULUI privind poziția Uniunii Europene în ceea ce privește decizia Consiliului General al OMC referitoare la extinderea derogării de la normele OMC în vederea aplicării regimului comercial preferențial autonom al UE Balcanilor de Vest

|

52011PC0716

	EXPUNERE DE MOTIVEÎn 2010, Uniunea Europeană (UE) a lansat procesul de reînnoire a aplicării regimului preferențial autonom Balcanilor de Vest până la 31 decembrie 2015. Procedura legislativă necesară în vederea adoptării reînnoirii regimului este în prezent finalizată.Pentru a permite UE să acorde tratament preferențial în vederea aplicării regimului preferențial autonom Balcanilor de Vest, fără a fi necesar să extindă același regim preferențial la produsele similare ale oricărui alt stat membru al OMC, UE trebuie să prezinte o solicitare de extindere a derogării de la prevederile articolului I alineatul (1) din GATT 1994 până la 31 decembrie 2016.1.  2011/0316 (NLE)Propunere deDECIZIE A CONSILIULUIprivind poziția Uniunii Europene în ceea ce privește decizia Consiliului General al OMC referitoare la extinderea derogării de la normele OMC în vederea aplicării regimului comercial preferențial autonom al UE Balcanilor de VestCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),având în vedere propunerea Comisiei Europene,întrucât:2.  Uniunea Europeană a adoptat acte normative ce reînnoiesc aplicarea regimului preferențial autonom Balcanilor de Vest până la 31 decembrie 2015. În absența unei derogări de la obligațiile Uniunii Europene stabilite la articolul I alineatul (1) din Acordul General pentru Tarife și Comerț din 1994 (GATT 1994), tratamentul prevăzut de regimul preferențial autonom ar trebui extins la toate celelalte țări membre ale OMC. Prin urmare, este oportun să se solicite o derogare de la articolul I alineatul (1) din GATT 1994, în conformitate cu articolul IX alineatul (3) din Acordul de la Marrakesh de instituire a Organizației Mondiale a Comerțului (Acordul OMC).3.  Uniunea Europeană a adresat o astfel de solicitare la 26 octombrie 2011.4.  Consiliul General al Organizației Mondiale a Comerțului va delibera cu privire la această solicitare.5.  Prin urmare, este oportun ca poziția Uniunii Europene în cadrul deliberărilor Consiliului General al OMC să fie favorabilă admiterii solicitării,ADOPTĂ PREZENTA DECIZIE:Articolul 1Poziția Uniunii Europene în cadrul Consiliului General al Organizației Mondiale a Comerțului este în favoarea aprobării extinderii derogării de la normele OMC pentru Balcanii de Vest până la 31 decembrie 2016. Această poziție este exprimată de Comisie.Articolul 2Prezenta decizie intră în vigoare la data adoptării.Adoptată la […],Pentru Consiliu,Preşedintele